غوږيکې

غوږيکي يا غوږيکې ) د دوه کوچنيو سپيکرونو جوړه وسيله ده چې د غږ خپروونکې برېښنايي الې (کمپيوټر، راديو، اېم پي تري...) څخه غږ اخلي او پرته له دې چې نور چاپېريال ته خپور شي؛ د کارن غوږونو ته يې رسوي.
 د غوږيکو پېښليک 
غوږيکي د تېليفون کارولو پرمهال د لاس پرانېستلو اړتيا په موخه رامنځته شوي دي. په ۱۸۸۰ مه لسيزه کې د تېليفون له اختراع سره سم د تېليفون سويچ بورډ چلوونکو ډېر ژر د اړيکو تنظيم په موخه د غوږيکو کارول پيل کړل.  دا غوږيکې به د يو کمان په دواړو سرونو کې نښتې وو، ترڅو له غوږ سره نږدې ونښلي اوله سره ونه غورځېږي.
غوږيکې د سويچ بورډ چلوونکو ته دا اسانتيا برابره کړه، چې په اسانۍ سره په پرانيستو لاسونو د تليفون زنگ وهونکو ترمنځ اړيکې وصل کړي او په اسانۍ سره خپل کار ترسره کړي. دې غوږيکو د اوسمهاله غوږيکې برعکس يوازې يوه غوږيکه لرله. 
۱۹۵۸ ز کال کې جان سي کاس چې د ميلواکي اوسېدونکي د بې انځوره ثبت شوي موسيقۍ لپاره لومړني سټيرو غوږيکې جوړل کړل.
په لومړيو کې غوږيکې په غټه کچه وو، چې د بېلابېلو اهدافو لپاره کارول کېده، وروسته د غوږ دننه اېښودل کېدونکو غوږيکو او کوچنيو غوږېکو په رامنځته کېدو ورو ورو لويې بېرونۍ غوږيکو خپل ځای کوچنيو غوږيکو ته کېښود چې اوسمهال يې وايرليس يا بې لاينه وصلېدونکې غوږيکې تر ډېره کارول کيږي.

 غوږيکو انځورونه 

 سرچينې